“Baholash faoliyati to‘g‘risidagi ma’lumotlar shakli va ularni to‘ldirish bo‘yicha qoidalarni tasdiqlash haqida”gi qaroriga o‘zgartirishlar kiritish to‘g‘risida

O‘zbekiston Respublikasi Prezidentining 2019-yil 14-yanvardagi PF-5630-son “Davlat aktivlarini boshqarish, monopoliyaga qarshi kurashishni tartibga solish tizimini va kapital bozorini tubdan takomillashtirish chora-tadbirlari to‘g‘risida”gi Farmoni hamda 2019-yil 5-fevraldagi PQ-4160-son “Jahon banki va Xalqaro moliya korporatsiyasining “Biznes yuritish” yillik hisobotida O‘zbekiston Respublikasining reytingini yaxshilashga doir qo‘shimcha chora-tadbirlar to‘g‘risida”gi qaroriga muvofiq buyuraman: 
 1. O‘zbekiston Respublikasi Davlat mulkini boshqarish davlat qo‘mitasining 2008-yil 15-avgustdagi 01/19-18/12-son “Baholash faoliyati to‘g‘risidagi ma’lumotlar shakli va ularni to‘ldirish bo‘yicha qoidalarni tasdiqlash haqida”gi qaroriga (ro‘yxat raqami 1860, 2008-yil 24-sentabr) (O‘zbekiston Respublikasi qonun hujjatlari to‘plami, 2008-y., 39-son, 401-modda) ilovaga muvofiq o‘zgartirishlar kiritilsin.
 2. Mazkur buyruq rasmiy e’lon qilingan kundan e’tiboran kuchga kiradi.
 1. 1-ilovadan “M.O‘.” degan qisqartma chiqarib tashlansin.
 2. 2-ilovaning 6-bandi quyidagi tahrirda bayon etilsin:
 “6. Ma’lumotlar baholovchi tashkilot rahbari tomonidan imzolanadi.”.